CELEX: 32012R0105
Language: hr
Date: 2012-02-07 00:00:00
Title: Provedbena uredba Komisije (EU) br. 105/2012 od 7. veljače 2012. o razvrstavanju određene robe u kombiniranu nomenklaturu

02/Sv. 018
            
            
               HR
            
            
               Službeni list Europske unije
            
            
               299
            
         32012R0105
   
               L 036/21
            
            
               SLUŽBENI LIST EUROPSKE UNIJE
            
            
               07.02.2012.
            
         
      PROVEDBENA UREDBA KOMISIJE (EU) br. 105/2012
   od 7. veljače 2012.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu u skladu s odgovarajućim oznakama KN iz stupca 2 te tablice.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. veljače 2012.
      
         
            Za Komisiju, u ime predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Višenamjenski stroj, s dimenzijama od otprilike 62 × 76 × 98 cm i težine od otprilike 153 kg, koji se sastoji od čitača i elektrostatičkog motora za ispis.
               Ima automatski ulagač za 150 stranica za dvostrano kopiranje izvornika, dvije ladice za ulaganje papira, upravljačku ploču za korisnika, RAM memoriju od 2,5 GB i ugrađeni tvrdi disk od 80 GB. Opremljen je s Ethernet, WLAN i USB sučeljima.
               Stroj ima sljedeće funkcije:
               
                           —
                        
                        
                           skeniranje,
                        
                     
                           —
                        
                        
                           ispis, i
                        
                     
                           —
                        
                        
                           digitalno kopiranje.
                        
                     Stroj također može poslati skenirane dokumente putem Interneta (tzv. „faksiranje putem e-pošte/Interneta”).
               Stroj može reproducirati do 51 A4 stranice u minuti. Također može smanjiti ili povećati slike koje skenira (povećavanje 25-400 %). Ima brzinu skeniranja od 70 slika u minuti.
               Ima rezoluciju ispisa od 1 200 × 1 200 dpi za tekst i 600 × 600 dpi za slike. Rezolucija kopija je 600 × 600 dpi.
               Stroj radi u samostalnom obliku kao kopirni uređaj, skeniranjem izvornika i tiskanjem kopija pomoću elektrostatičkog motora za ispis, ili kada je spojen na mrežu ili na uređaj za automatsku obradu podataka kao pisač, skener te za faksiranje putem Interneta.
            
            
               8443 31 80
            
            
               Razvrstavanje se utvrđuje u skladu s Općim pravilima 1. i 6. za tumačenje kombinirane nomenklature i tekstom oznaka KN 8443, 8443 31 i 8443 31 80.
               S obzirom na njegove osobine, nijedna od funkcija stroja ne smatra se najvažnijom, te se stoga isključuje razvrstavanje pod tarifnim podbrojem 8443 31 20. Brzina umnožavanja, brzina skeniranja, postojanje automatskih ulagača stranice, broj ladica za ulaganje papira, upravljačka ploča i funkcija povećavanja slike nisu dovoljne da se digitalno kopiranje smatra glavnom funkcijom stroja.
               Doista, brzina umnožavanja ista je za kopiranje i ispis jer ovisi o motoru za ispis koji se koristi za obje funkcije. Ladice za ulaganje papira se također koriste i za ispis i kopiranje. Brzina skeniranja bitna je i za skeniranje i kopiranje. Automatski ulagač za stranice i upravljačka ploča koriste se jednako za kopiranje, skeniranje i faksiranje putem Interneta. Prisutnost funkcije povećavanja slike, što se posebno odnosi na kopiranje, nije dovoljno da bi se kopiranje smatralo glavnom funkcijom stroja.
               Nadalje, sposobnost stroja za spajanje na uređaj za automatsku obradu podataka (AOP) ili na mrežu je važno obilježje jer omogućuje ispis i skeniranje dokumenata iz/do uređaja za automatsku obradu podataka i slanje putem Interneta.
               Stroj se, stoga, razvrstava u oznaku KN 8443 31 80 kao drugi strojevi s dvjema ili više funkcija tiskanja, kopiranja ili faksiranja, a kojima digitalno kopiranje nije glavna funkcija.